**Hou Yifan** (kinesisk: 侯逸凡; pinyin: *Hóu Yìfán*, født 27. februar 1994, i Xinghua i Taizhou i provinsen Jiangsu i Kina)
er en kinesisk sjakkspiller som i 2008 ble den yngste kvinnen i historien (i en alder av 14 år, 6 måneder og 2 dager) som kvalifiserte seg til tittelen stormester, den høyeste utmerkelsen en sjakkspiller kan få.

Hou Yifan, 2007
I juni 2007 ble hun Kinas yngste nasjonale mester for kvinner gjennom tidene, og i september 2008 ble hun den til nå yngste finalist til Kvinnenes verdensmestertittel.

På ratinglisten til FIDE fra juli 2010 var hun rangert som nummer én blant kvinnene under 21 år og nummer tre blant kvinnelige spillere etter Judit Polgar og Koneru Humpy.

Karriere
--------

Hou startet å spille sjakk i en alder av seks år. I 2007 sa hun: «Jeg begynte med sjakk fordi jeg var fascinert av brikkene - Jeg bare likte det. I fremtiden ønsker jeg å bli profesjonell sjakkspiller eller kanskje studere til lege.»
Som 10-åring kom hun inn på det nasjonale sjakksenteret i Beijing som er et akademi for unge talentfulle spillere fra hele landet. Her hadde hun to ledende kinesiske stormestere Ye Jiangchuan og Yu Shaoteng som trenere.

Hennes favoritt blant sjakkspillere er Bobby Fischer.

Sjakkskribent Leonard Barden skrev i 2008 at hun kunne utfordre Judit Polgar som den beste kvinnelige spiller gjennom tidene.

2003
----

Hou Yifans første store turnering var det nasjonale lagmesterskapet (for menn) som ble spilt fra 31. august til 12. september i Tianjin. Resultatet ble 3,0/7 og en ratingprestasjon på 2246.

Hennes første internasjonale turnering, ungdommens verdensmesterskap i Hellas, ble en suksess. Med resultatet 9,5/11 (+8 =3 -0) vant hun gruppen for jenter under 10 år.

I november debuterte hun i det nasjonale mesterskapet for kvinner som ble spilt i Shanwei, Guangdong. Sluttresultatet ble en 14.-plass med 3,5/9, med en ratingprestasjon på 2202.

2004
----

1. januar 2004 fikk hun sin første FIDE-rating på 2168 som automatisk kvalifiserte henne til tittelen WIM (>2100).
I april deltok hun i det kinesiske lagmesterskapet for damer i Jinan i Shandong hvor hun endte på 1,5/7 poeng etter å ha møtt motstandere med gjennomsnittlig rating på 2316.

3. til 14. november deltok hun i guttenes gruppe for deltakere under 10 år i ungdommens verdensmesterskap som ble holdt på Kreta. Resultatet 9,0/11 (+8 =2 -1) hold til bronse.

I det 11. asiatiske sjakkmesterskapet for kvinner som ble spilt i Beirut, Libanon 4.-11. desember ble hun nummer 11 med 4,5/9 (+4 =1 -4) tilsvarende en prestasjon på 2278. Wang Yu vant turneringen med 6,5/9.

2005
----

Hou Yifan, i en alder av 11 år, i 2005 utgaven av verdensmesterskapet i lagsjakk, Beersheba, Israel
I februar, deltok hun i det fjerde Aeroflot Open (Gruppe C) i Moskva, og oppnådde resultatet 2,0/5.

I april, fikk hun internasjonal oppmerksomhet for en delt fjerdeplass med resultatet 7,0/11 (+6 =2 -3) i den tredje utgaven av *Arrows Cup* som ble spilt i Jinan. Hun beseiret den internasjonale mesteren Almira Skripchenko og oppnådde en ratingprestasjon på 2393.

I perioden 28. juni - 6. juli deltok hun i en ungdomsmatch mellom Kina og Frankrike som ble spilt i Shenzhen, Guangdong. Hou Yifan fikk 3,0/8 (+2 =2 -4), og det kinesiske laget (Zhou Jianchao, Zhao Jun, Zhao Xue and Hou) vant matchen med sifrene 19-13.

I verdensmesterskapet for ungdom (18.-29. juli) i Belfort, Frankrike ble Hou Yifan nummer 5 i guttenes under-12 gruppe med 8,0/11. Tidligere denne måneden under *Festival Open International des Jeunes* i Saint Lo, Frankrike, ble hun nest best av de 75 deltakerne med 6,0/8, bak Wen Yang.

I oktober kvalifiserte hun seg til FIDEs verdensmesterskap for kvinner som skulle spilles i mars 2006. Med en rating på bare 2220 og ranket som nummer 28 i Kina, klarte hun dette ved å vinne sone-turneringen som var en del av VM-syklusen. Resultatet ble 6,0/9 poeng og en ratingprestasjon på 2401.

Det sjette Verdensmesterskapet for lag ble arrangert i Beersheba, Israel i perioden 31. oktober - 11. november.
Kina stilte med 2 lag, ett for menn og ett for kvinner. Dette var andre gang noe sånt skjedde da denne turneringen tradisjonelt sett har vært forbeholdt mannlige lag.
Dette var Hous første store lagkonkurranse, og hun var yngste deltaker med sine 11 år.
Hun var 2.reserve og fikk ingen poeng i de tre partiene hun spilte.
Det kinesiske damelaget klarte bare å få uavgjort i 1 av de 8 matchene og tapte resten, noe som endte med sisteplass.
Russland ble det seirende laget foran det kinesiske herrelaget og Armenia på tredje.

I desember ble Hou Yifan nummer to i en turnering i Beijing for å velge ut de kvinnelige deltakerne som skulle representere Kina i den 37. sjakkolympiaden i mai-kuni 2006 i Torino, Italia. Hous resultat ble 16,5/28 og hun hoppet hele 121 ELO-poeng. Foruten Hou bestod det olympiske laget av Wang Yu og Shen Yang, som også endte på pallen i den nevnte turneringen.

2006
----

Hou fulgte opp prestasjonen i 3 Arrows Cup 2005 ved å nå tredje runde (åttendedelsfinalene) i Verdensmesterskapet for kvinner i mars 2006. På tross av en rating på 2269 og seedet som nummer 56 av 64 deltakere, slo hun internasjonal mester Nadezhda Kosintseva (ratet 2480) fra Russland 1,5-0,5 i første runde og deretter tidligere europamester WGM Natalja Zjukova (2432) fra Ukraina 2-0 i andre runde, men tapte for internasjonal mester Nino Khurtsidze (2430) fra Georgia 0-2 i den tredje. Dette resulterte i en ratingprestasjon på 2504.

I mai-juni vant Kina bronse i den 37. sjakkolympiaden i Torino, Italia. Hou Yifan gjorde det bra i OL-debuten med resultatet 11,0/13 (+10 =2 -1) på det kinesiske tredjebordet og fikk foruten bronsemedaljen en ratingprestasjon på 2596. For vinstprosenten på 84,6 %, fikk hun en sølvmedalje for fjerde beste bordprestasjon og ratingprestsjonen var den tredje høyeste av alle spillerne.

Det kinesiske mesterskapet i sjakk ble spilt fra 25. juni til 6. juli i Wuxi, Jiangsu. Ni Hua tok mennenes tittel og Li Ruofan den kvinnelige. Hou Yifan endte som nummer fire i kvinnenes kategori V (2369) turnering og oppnådde med resultatet 7,0/11 (+5 = 4 -2) en ratingprestasjon på 2477.

I juli-august deltok hun i «Det nordlige Urals Cup» i Krasnoturinsk, Russland, tradisjonelt sett den sterkeste turneringen for kvinner. Seedet som nummer tre endte hun på 3,0/9 (+0 =6 -3) med en ratingprestasjon på 2357, noe som bare holdt til åttendeplass blant de ti deltakerne.

Den kinesisk-russiske toppmøtematchen ble spilt i Ergun, Mongolia 10.-20. august. Her spilte alle deltakerne to ganger mot alle deltakerne på det andre laget, kvinner og menn hver for seg. Mennene spilte 26,5-23,5 i Russlands favør, mens damenes match [forøvrig en kategori VIII (2444) turnering] endte med kinesisk seier 28-22, noe som gav Kina seieren sammenlagt. Hou Yifans ble den kvinnen med høyest score på tiebreak med sine 6,5/10 (+5 =3 -2).

Kina og Frankrike spilte om Trophée MULTICOMS i Paris 4.-9. september. Turneringsformatet var det samme som i det kinesisk-russiske toppmøtet, denne gang med 6 menn og 3 kvinner på hvert lag. Frankrike vant mennenes turnering 20-16, men i kvinnenes del viste de kinesiske damene like ratingoverlegne som de var på papiret og vant hele 12,5-5,5. Nok en gang ble Hou Yifan den høyest scorende kvinnen med 5,0/6 og en ratingprestasjon på 2498.

I oktober gikk juniorverdensmesterskapet av stabelen i Jerevan, Armenia. Hou Yifan endte som nummer 2 etter å ha tapt tiebreaket. Hun endte likt med vinneren Shen Yang på poengsummen 9,0/12 (+7 =4 -2). Ratingprestasjonen ble 2469.

2007
----

I januar oppnådde Hou en respektabel 5.-plass i C-gruppen (kategori X, 2486) av Corus-turneringen. Hun fikk 7,0/13 (+4 =6 -3) og en ratingprestasjon på 2513.
Denne turneringen gjorde hun seg også fortjent til tittelen WGM, offentliggjort av FIDE i slutten av januar dette året. Hun oppnådde de nødvendige normene i følgende turneringer:

* 2005 Soneturneringen Kvinnemesterskapet i Beijing (20.-25. oktober); score 6,0/9
* 2006 37. sjakkolympiade i Torino (21. mai – 4. juni); score 7,0/9
* 2006 Kinamesterskapet for kvinner i Wuxi (25. juni – 6. juli); score 7,0/11

I sin første deltakelse i A1 gruppen i Aeroflot Open i februar, startet hun meget sterkt med å slå den russiske IM Nikita Vitigurov (2604) og deretter tidligere europamester (2001) GM Emil Sutovsky (2629) fra Israel. På tross av denne fine starten ble det i tredje runde tap for Dmitry Jakovenko, nummer to fra det russiske mesterskapet, og hun fikk bare én remis på de neste fem partiene. I siste runde tok hun seg sammen og beseiret den sterke greske GM Vassilios Kotronias.

I mars skuffet hun med sisteplass og bare 2,0/7 (+1 =2 -4) under den første utgaven av Ruy López internasjonale festival (kategori XV (2607)) i Zafra. Ratingprestasjonen ble på 2462.

I april ble Hou Yifan nummer to med 8,0/14 (+6 =4 -4) i den kinesiske utvelgelsesturneringen for kvinner i Ningbo som var kvalifisering til 2007 utgaven av Asiamesterskapet for innendørs spill i oktober.

1. - 11. mai under det 8. russiske lagmesterskapet (kvinner) i Dagomys, spilte hun på førstebord for *det sørlige Ural Chelyabinsk* og fikk poengsummen 6,5/10 (+5 =3 -2). 
19. - 30. mai ble det første verdensmesterskapet for damelag avholdt i Ekaterinburg. Hou Yifan spilte på det vinnende kinesiske nasjonale laget hvor Zhao Xue, Ruan Lufei, Shen Yang, og Huang Qian også spilte. Hou Yifan spilte på andrebord i alle rundene og fikk hele 7,5/9 (+7 =1 -1) og vant gullmedaljen for det bordet. Ratingprestasjonen ble 2559.

I juni vant hun sitt første kinamesterskap for kvinner i Chongqing. Med dette slo hun rekorden til WGM Qin Kanying —som hadde vunnet sin første tittel i en alder av 14 år i 1988 — Hou Yifan var bare 13. Hou vant med sifrene 9,0/11 (+7 =4 -0) og på de øvrige plassene fulgte Zhao Xue og Shen Yang.

I juli forbedret hun innsatsen fra året før i den Nord-Ural Cupen i Krasnoturinsk. Denne gangen ble det sjuendeplass av ti spillere med poengsummen 4,0/9 (+3 =2 -4) og en ratingprestasjon på 2436. Turneringen ble vunnet av Zhu Chen og andreplassen gikk til Zhao Xue.

4. til 15. august i sin hittil sterkeste lukkede turnering, den 5. utgaven av Gyorgy Marx minneturnering (kategori XIV, 2582)
som ble spilt i Paks, Ungarn. Som den laveste ratede spilleren og den eneste ikke-stormester i feltet, som bl.a. innegholdt Pentala Harikrishna, Peter Acs, Csaba Balogh, Ferenc Berkes and Viktor Korchnoi, endte hun sist i den doble bergerturneringen med 3,0/10 (+1 =4 -5; TPR 2444).

I matchen mellom Storbritannia og Kina, spilt i Liverpool 3. - 9. september, vant Kina komfortabelt 28-20 mot det britiske laget. Hou Yifan spilte på herrelaget og endte på resultatet 2,5/6 (+1 =3 -2) med en ratingprestasjon på 2540. Gjennomsnittlig ratingmotstand var på 2598.

Mot slutten av september vant hun soneturneringen for de kinesiske damene i Tianjin med resultatet 8,0/9 (+7 =2 -0).

I oktober kjempet hun i den tolvte utgaven av den europeiske cupen for lag i Kemer, Tyrkia. Her representerte hun nok en gang det sørlige Ural Cheliabinsk som endte på fjerdeplass i damenes turnering. Hou endte som nummer fem i damenes individuelle turneringen med 5,0/7 (+3 =4 -0) og en ratingprestasjon på 2547.

Under arrangementet *Asia innendørsspill* (26. oktober – 3. november i Macao) representerte hun Kinas nasjonale lag.
Laget, som bestod av spillerne Zhao Xue, Xu Yuhua, Hou Yifan, Wang Hao, Ni Hua og Bu Xiangzhi vant gull i den blandede turneringen i klassisk sjakk med 11 matchpoeng (18,5/24 individuelle). Hou Yifan vant også den individuelle turneringen for prestasjonen på andrebord med 5,5/6 (+5 =1 -0; 91,7 %) og ratingprestasjonen 2596.

2008
----

Dette året tok Hou Yifan for alvor sikte på tittelen stormester i sjakk.

I januar under Corus-turneringen i Wijk aan Zee, spilte Hou i gruppe B, hvor hun endte på 7. - 10.-plass med 6,0/13 (+3 -4 =6) og en ratingprestasjon på 2598. Hun beseiret tre stormestere, inkludert en 23-trekks seier over Nigel Short.

I februar fikk hun sin første stormester-norm med ratingprestasjonen 2605 i Aeroflot Open i Moskva for 31.-plass og resultatet 4,5/9 (+2 =5 -2).

Måneden etter fulgte hun opp med å vinne den første utgaven av Atatürk internasjonale sjakkturnering for kvinnelige mestere i Istanbul, Tyrkia. Hun endte et helt poeng foran resten av feltet med 7,0/9 (+5 =4 -0), og ratingprestasjon på 2674.
Denne turneringsseieren skulle også gi henne en stormester-norm, men dette avhenger av om FIDE godkjenner WGM Zhao Xues oppnåelse av hennes stormestertittel.
Ifølge en rapport fikk hun GM-normen, siden det var to GMer (Pia Cramling og Zhu Chen), og hun hadde en ratingprestasjon godt over 2600.
Likevel er kravet for å få en GM-norm at man spiller mot tre GMer.

Hou Yifan under juniorVM i 2008, Gaziantep, Tyrkia hvor hun oppnådde en GM-norm.
I april kjempet hun i Mérida, Spania, under den andre utgaven av Ruy Lopez' sjakkfestival. I denne kategori XV (2616) "alle mot alle"-konkurransen mistet hun muligheten til å ta en GM-norm med å bli nummer 7 av de 8 spillerne med 2,0/7 (+1, =2, -4) og ratingprestasjonen 2467.

I mai-juni ble hun for andre gang på rad kinesisk kvinnelig mester med 9,0/11 poeng (+7 =4 -0) i Beijing, og ratingprestasjon 2599.

Under «Første Lørdag» GM-turneringen i Budapest i juli, var Hou Yifan toppseedet, men ble nummer to med 9,0/12, og bommet på GM-normen med et halvt poeng. Ratingprestasjonen ble 2574.

I august deltok hun i junior-VM, avholdt i Gazientep, Tyrkia hvor hun som eneste jente deltok i guttenes avdeling for første gang i karrieren. Her var hun seedet som nummer 16 på deltakerlisten.
Hou endte på delt 3. - 7.-plass med 9,0/13 (+6 =6 -1) som holdt til en ratingprestasjon på 2661,
som gav henne den 2. bekreftede stormester-normen.

I september refererte FIDE til henne som en "GM-utvalgt",
noe som tydet på at Atatürk-normen var bekreftet. Dette betyr at Hou Yifan ble stormester i en alder av 14 år 6 måneder og 2 dager, noe som gjør henne til en av de yngste stormestrene gjennom tidene, og den yngste kvinnelige sådan.

Hou deltok for andre gang i VM for damer i august – september, hvor hun endte som nummer 2. Hun kvalifiserte seg til denne turneringen med å være en av de seks høyest ratede i gjennomsnitt i perioden juli 06 – januar 07. Turneringen ble arrangert i Nalchik, Russland som en knockout-turnering/cup-system og Hou var seedet som nummer 3 av 64 deltakere. Resultatene ble som følger 

* 1. runde WGM Mona Khaled (Egypt) ; 2-0
* 2. runde WGM Bathuyang Mongontuul (Mongolia) ; 2-0
* 3. runde IM Elena Sedina (Italia) ; 1-1 (2-0)
* Kvartfinale: IM Lilit Mkrtchian (Armenia) ; 1,5-0,5.
* Semifinale: GM Koneru Humpy (India) ; 1-1 (1-1, 2-0).
* Finale: GM Aleksandra Kostenjuk (Russland) 2,5-1,5

I denne turneringen ble hun den yngste finalist gjennom tidene. Med deltakelsen i finalen fikk hun automatisk tittelen IM (internasjonal mester) og sin fjerde GM-norm.

3. – 8. oktober deltok Hou Yifan i *world mind sports games* i Beijing.
Her startet hun med å vinne de innledende rundene av lynsjakken med 9,5/11 (+9 =1 -1). Hun tapte kun mot GM Xu Yuhua og fikk en ratingprestasjon på 2737. Hou tapte deretter semifinalen mot Antoaneta Stefanova (Bulgaria) 2-1, før hun sikret bronsen med å slå Zhao Xue 2-0. Hurtigsjakken endte med 8.-plass i de innledende rundene. Resultatet 5,5/9 (+4 =3 -2) gav en ratingprestasjon på 2474, og ingen deltakelse i de to finalerundene.
Turneringen for blandede par ble en ny suksess. Sammen med GM Ni Hua dominerte Hou Yifan de innledende rundene og tok like enkelt med seg gullet i den konkurransen.

24. oktober - 1. november deltok hun i hurtigsjakkturneringen i Cap d'Agde. Etter de innledende rundene måtte hun ut i tie break mot GM Anatolij Karpov som hun tapte 3-1.

12. – 25. november deltar hun i sjakkolympiaden i Dresden

Kinesisk seriesjakk
-------------------

Hou Yifan har deltatt i 2007 og 2008 sesongene av den kinesiske seriesjakken. Hou spiller for *Shandong Qilu Evening News Chess Team*, som vant i 2007 etter å ha slått de tidligere mestrene fra Beijing med 3,5 mot 1,5. I 2008, spilte hun på lag med GM Bu Xiangzhi, GM Zhao Jun, GM Wen Yang og WGM Zhang Jilin. I 2008-sesongen ble spilt med 18 runder i seks forskjellige byer i perioden mars til august

Rating
------

Med en FIDE-rating på 2664 FIDE-listen i desember 2019 var Hou den høyest rangerte kvinnen i verden. Hun er også den yngste på noen av FIDEs topplister.

Mellom april og juli i 2006 fikk hun 190 ratingpoeng noe som resulterte i at hun per 1. juli 2006 var den yngste kvinnelige spilleren gjennom tidene - (FIDE begynte å offentliggjøre disse listene i 2000.) - til å komme inn på kvinnenes topp 50 liste (nummer 8) og jentenes topp 20 (nummer 2). På dette tidspunktet var hun bare 12 år og hadde en rating på 2488.

| Ratingliste | Rating | Partier | Endring | Kinesisk ranking(kvinner) | Ranking for kvinner(jenter) | Verdensranking |
| --- | --- | --- | --- | --- | --- | --- |
| januar 2004 | **2168** | 23 | - | 40 | 662-667 | - |
| april 2004 | 2168 | 0 | 0 | 40 | 657-659 | 23776 |
| juli 2004 | 2153 | 7 | -15 | 63 | 755-763 | 20601 |
| oktober 2004 | 2153 | 0 | 0 | 43 | 782-788 | 27081 |
| januar 2005 | 2144 | 3 | -9 | 44 | 834-845 | 28770 |
| april 2005 | 2158 | 13 | +14 | 42-43 | 763-769 | 26586 |
| juli 2005 | 2158 | 0 | 0 | 41 | 760-763 | 26896 |
| oktober 2005 | **2220** | 25 | +62 | 28 | 470-475 | 16973 |
| januar 2006 | **2269** | 12 | +49 | 21 | 291-294 | 10606 |
| april 2006 | **2298** | 6 | +29 | 16 | 204-207 | 7959 |
| juli 2006 | **2488** | 41 | +190 | 3 | 8 (2) | 855 |
| oktober 2006 | 2481 | 19 | -7 | 4 | 10 (2) | 942 |
| januar 2007 | **2509** | 30 | +28 | 3 | 8 (2) | 673 |
| april 2007 | **2513** | 22 | +4 | 2 | 6 (2) | 646 |
| juli 2007 | **2523** | 25 | +10 | 2 | 4 (2) | 565 |
| oktober 2007 | 2502 | 19 | -21 | 3 | 8 (2) | 742 |
| januar 2008 | **2527** | 67\* | +25 | 2 | 5 (1) | 549 |
| april 2008 | **2549** | 22 | +22 | 2 | 4 (1) | 386 |
| juli 2008 | **2557** | 35 | +8 | 2 | 4 (1) | 363 |
| oktober 2008 | **2578** | 40 | +21 | 1 | 3 (1) | 265-268 |

* **fet**, ny ratingtopp
* \* Flest antall spilte parti i et kvartal av en kvinne i FIDE ratingens historie.

Åpninger
--------

Hou Yifans åpningsrepertoar inneholder primært 1.e4 som hvit. Som svart spiller hun siciliansk med variantene Najdorf, Dragen og lukket, eller fransk mot 1.e4, og mot 1.d4 spiller hun Nimzo-/Bogo-indisk eller Dronningindisk.

Kjent parti
-----------

G. Sargissian-Hou Y.
Sluttstillingen etter 49...Re8 0-1

Den 25. januar 2008 beseiret Hou som svart GM Gabriel Sargissian (2676) fra Armenia, som lenge har vært sekundant for Levon Aronjan, i gruppe B av Corus-turneringen i Wijk aan Zee, Nederland. Per dags dato er dette den høyest ratede spilleren hun har slått.

**1. d4 e6 2. c4 Nf6 3. Nf3 b6 4. g3 Ba6** Dronningindisk: Fianchetto. Nimzowitsch-varianten (ECO-kode E15) **5. Qc2 Bb4+ 6. Bd2 Be7 7. e4 d5 8. cxd5 Bxf1 9. Kxf1 exd5 10. e5 Ne4 11. Nc3 Nxd2+** nyhet **12. Nxd2 Qd7 13. Kg2 Nc6 14. Qa4 O-O 15. Rac1 f6?** 16.Nd1 Nxe5 17.Qxd7 Nxd7 18.Rxc7 Bb4 19.Nf3 +/-; bedre var 15...Rfd8 **16. f4 fxe5 17. dxe5 Bb4 18. Rhf1 Rac8 19. Ne2 Nxe5 20. Qxb4 Nd3 21. Qb3 Nxc1 22. Nxc1 Rce8 23. Nf3 Qf5 24. Rf2 c5 25. Qd3 Qe4 26. Rd2 d4 27. Qxe4 Rxe4 28. Nd3 Re6 29. h4 Rc8 30. a4 a6 31. Nfe5 b5 32. a5 g6 33. Rc2 c4 34. Nb4 Rf8 35. b3 d3 36. Rd2 Rc8 37. Rd1 Rd6 38. Kf3 d2 39. bxc4 bxc4 40. Nc2 c3 41. Ke2 Rd5 42. Ng4 Rxa5 43. Nge3 Rd8 44. Rb1 Ra2 45. Kd1 Rb2 46. Ra1 Rdb8 47. Rxa6 Rb1+ 48. Ke2 Rc1 49. Rc6 Re8 0-1** Blokaden av springerne er bare tilsynelatende. Hvis 50. Kd3, følger Rxc2.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Hou-Yifan, besøkt 9. oktober 2017[Hentet fra Wikidata]
2. 1 2   www.esportsearnings.com, besøkt november 2021[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id hou-yifan[Hentet fra Wikidata]
4. ↑   www.chessdom.com[Hentet fra Wikidata]
5. ↑   www.chessgames.com[Hentet fra Wikidata]
6. ↑   en.chessbase.com[Hentet fra Wikidata]
7. ↑  chesspawn.net Arkivert 14. mars 2012 hos Wayback Machine. www.chesspawn.net
8. 1 2  Chess grandmaster Hou, 13, is no square! Sep 4 2007 by Adrian Butler, Liverpool Echo
9. 1 2  WWCC 2006 Ekaterinburg, Russia. Hou Yifan: "Dreaming of a house in Paris"[*død lenke*] 22.03.2006
10. ↑  Biography of Yifan Hou. V. Marx György Memorial, 4th - 15th August 2007 Paks, Hungary.
11. ↑  Interview at the Women's World Chess Championship 2006 by the tournament's organisers. Arkivert 28. mai 2006 hos Wayback Machine. Accessed March 24, 2006.
12. ↑  ChessBase.
13. ↑  Barden, Leonard (15. mars 2008). «Chess». The Guardian. Besøkt 17. mars 2008.
14. ↑  CHN Team Ch.Men 2003 - Tournament details
15. ↑  CHN Team Ch.Men 2003 - CHN - Tournament report
16. ↑  World Youth Chess Championships 2003 Girls Under 10 Standings Arkivert 28. september 2013 hos Wayback Machine.. Accessed March 26, 2006.
17. ↑  2003 CHN Indv.Ch.Women - Tournament Details
18. ↑  CHN Indv.Ch.Women - CHN - Tournament report
19. ↑  CHN Women Team Ch.2004 - Tournament details
20. ↑  CHN Women Team Ch.2004 - CHN - Tournament report
21. ↑  World Youth Chess Championships 2004 Boys U10 Standings Arkivert 24. mai 2006 hos Wayback Machine..
22. ↑  «Asian Women's Championship». Arkivert fra originalen 4. januar 2009. Besøkt 11. november 2008.
23. ↑  Aeroflot Open C - Tournament details
24. ↑  Aeroflot Open C - RUS - Tournament report
25. ↑  ChessBase news article on the World Ladies Tournament in Jinan
26. ↑  China - France Youth Match, TWIC
27. ↑  World Youth Chess Championship 2005 - TWIC
28. ↑  Fest.Open Intl.Jeunes - FRA - Tournament report
29. ↑  Fest.Open Intl.Jeunes - Tournament details
30. ↑  Zonal 3,5 Chmp Women
31. ↑  Olimpbase tournament website
32. ↑  World Team Championships – the Chinese are coming
33. ↑  WCTC – China still in the lead
34. ↑  6th World Team Chess Championship
35. ↑  6th World Team Chess Championship - final placings
36. ↑  Russia leads in the World Team Championships
37. ↑  WCTC – China loses but retains the lead
38. ↑  Caught! Russians win the World Team Championship
39. ↑  China Women Selective - Tournament report
40. ↑  China Women Selective - Tournament details
41. ↑  ChessBase news article on the Women's World Championship 2006, round two
42. ↑  Women's World Chess Championship 2006
43. ↑  Hou Beats Former European Champion
44. ↑  Womens World Championship
45. ↑  World Chess Championship (Women) 2006 FIDE Knockout Matches. Ekaterinburg, Russia, III, 2006.
46. ↑  37th Chess Olympiad official homepage Women's Team Composition with Round Results Arkivert 5. mars 2008 hos Wayback Machine..
47. ↑  37th Chess Olympiad OlimpBase
48. ↑  Olympiad Statistics
49. ↑  «Chinese Championships». Arkivert fra originalen 11. januar 2007. Besøkt 11. november 2008.
50. ↑  North Urals Cup: Ladies Super-Tournament
51. ↑  Chessbase reports  Arkivert 22. mars 2008 hos Wayback Machine.  Arkivert 6. februar 2008 hos Wayback Machine.
52. ↑  «China-Russia Summit». Arkivert fra originalen 29. august 2008. Besøkt 11. november 2008.
53. ↑  France vs China
54. ↑  World Girls U20 Chess Championships
55. ↑  ChessBase news article on the World Junior Championship 2006.
56. ↑  World Girls Chess Championships. Yerevan, October 2-17, 2006
57. ↑  Corus Grandmaster Group C Final Standings Arkivert 28. september 2007 hos Wayback Machine.
58. ↑  Wijk aan Zee 2007
59. ↑  Corus, Wijk aan Zee 2007. Round 13 28th January 2007.
60. ↑  Application Details FIDE
61. ↑  Snowflakes are fallin' on the Aeroflot Open 2007
62. ↑  Aeroflot Open 2007: Evgeny Alekseev wins in style
63. ↑  WGM Hou, Yifan Arkivert 3. mars 2008 hos Wayback Machine. aeroflotchess.com
64. ↑  Festival Internacional de Ajedrez "Ruy Lopez"
65. ↑  «1st Ruy Lopez International Festival». Arkivert fra originalen 10. mai 2007. Besøkt 11. november 2008.
66. ↑  Women's Selective tournam - CHN - Tournament report
67. ↑  8. RUS Team Women's Chmp. - Fide.com
68. ↑  Tomsk leads in the Russian Team Championships
69. ↑  1st World Team Chess Championship (women) OlimpBase
70. ↑  China wins Women's Team Championship by two points
71. ↑  Hou Yifan at the World Women's Team Chess Championship OlimpBase.
72. ↑  Youngest Hou Yifan wins national chess title.
73. ↑  2007 China Women's Indivi - CHN. FIDE.
74. ↑  North Urals Cup 2007 Arkivert 23. september 2008 hos Wayback Machine.
75. ↑  Zhu Chen wins North Urals Cup 2007
76. ↑  Stefanova leads in North Urals Cup 2007
77. ↑  «TWIC». Arkivert fra originalen 19. august 2008. Besøkt 11. november 2008.
78. ↑  official website Arkivert 6. juni 2009 hos Wayback Machine.
79. ↑  «Official UK-China Match Website». Arkivert fra originalen 6. november 2020. Besøkt 11. november 2008.
80. ↑  2007 Women's Zonal 3.5 Ch - Tournament report
81. ↑  Linex and Monte-Carlo are European Team Champions
82. ↑  Everybody's there – at the European Club Cup in Turkey
83. ↑  China Wins Classic Chess Gold in Macau Asian Indoor Games
84. ↑  Hou Yifan at the Asian Indoor Games OlimpBase.
85. ↑  2nd Asian Indoor Games: Macau 2007
86. ↑  Wijk R13: Aronian, Carlsen win Wijk aan Zee 2008. Accessed January 29, 2008.
87. ↑  Nepomniachtchi wins Aeroflot Open 2008
88. ↑  Yifan Hou scored GM norm at Aeroflot
89. ↑  Atatürk Istanbul: Hou Yifan wins Atatürk Masters
90. ↑  Atatürk International Women Masters Chess Tournament
91. ↑  Barden, Leonard (29. mars 2008). «Chess». The Guardian.
92. ↑  Yifan Hou, a new chess star on the horizon
93. ↑  Requirements for the titles designated in 0.31
94. ↑  Second Ruy López International Chess Festival in Mérida
95. ↑  Michael Adams wins Second Ruy López International in Mérida
96. ↑  Chinese Championships TWIC
97. ↑  Tournament Report FIDE
98. ↑  Hou Yifan just misses GM Norm 19 July 2008
99. ↑  
«World Junior Chess Championship Starting Rank List».
100. ↑  
«World Junior Chess Championship Final Ranking».
101. ↑  
«World Junior Chess Championship Norms».
102. ↑  WWCC – Nalchik 2008 – and now there are just four!, FIDE web site, September 9 2008
103. ↑  1.0. Requirements for the titles designated in 0.31 FIDE Handbook
104. ↑  sjakkresultater fra *world mind sports games*
105. ↑  Site officiel des 8èmes rencontres nationales et internationales d'Echecs - Cap d'Agde 2008
106. ↑  Chess Olympiad Dresden 2008, teams
107. ↑  Prodigy Girl Hou YiFan claimed Champion of National Chess Championships Arkivert 12. april 2008 hos Wayback Machine.
108. ↑  Stars from the Chinese League
109. ↑  David Cox (28. september 2019). «Hou Yifan Interview: 'Competing With Top Males Is Talent And Opportunity'‎» **(engelsk)**. Chess.com. Arkivert fra originalen 2. oktober 2019. Besøkt 19. desember 2019.
110. ↑  Rating progress chart for Hou Yifan Arkivert 26. juni 2007 hos Wayback Machine..
111. ↑
112. ↑
113. 1 2 3  FIDE Ratings Chart
114. 1 2 3  Rating data for player Hou, Yifan, (CHN) Arkivert 8. august 2007 hos Wayback Machine.
115. ↑  Elo rating with world rankings and historical development since 2004 for Hou, Yifan Arkivert 4. mars 2008 hos Wayback Machine. (benoni.de/schach/elo)
116. ↑
117. ↑  Chessgames Chess.com

Eksterne lenker
---------------

* (en) Hou Yifan – kategori av bilder, video eller lyd på Commons Rediger på Wikidata
* (cn) Hou Yifan – Kinas olympiske komité Rediger på Wikidata

* (en) Hou Yifan – FIDE Rediger på Wikidata

* (en) Hou Yifan – chessgames.com Rediger på Wikidata

* (en) Hou Yifan – Chess.com Rediger på Wikidata

* (en) Hou Yifan – 365Chess.com Rediger på Wikidata
* Profil hos NICBase Online Info
* Profil[*død lenke*] hos Starz International Sports
* 2007 og 2008 korte biografier hos Corus Chess' offisielle nettside.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** BBC Things
 |

| * v
* d
* r
Verdensmesterskapet i sjakk for kvinner |
| --- |
| Turnering / matchformat | 
* 1927
* 1930
* 1931
* 1933
* 1934
* 1935
* 1937 I
* 1937 II
* 1939 (Menchik)
* 1949–50 (Rudenko)
* 1953 (Bykova)
* 1956 (Rubtsova)
* 1958
* 1959 (Bykova)
* 1962
* 1965
* 1969
* 1972
* 1975 (Gaprindashvili)
* 1978
* 1981
* 1984
* 1986
* 1988 (Tsjiburdanidse)
* 1991
* 1993 (Xie Jun)
* 1996 (Su. Polgar)
* 1999 (Xie Jun)

 |
| Utslagsformat | 
* 2000 (Xie Jun)
* 2001 (Zhu Chen)
* 2004 (Stefanova)
* 2006 (Xu Yuhua)
* 2008 (Kostenjuk)
* 2010 (Hou Yifan)

 |
| Match / utslagsformat | 
* 2011 (Hou Yifan)
* 2012 (Ushenina)
* 2013 (Hou Yifan)
* 2015 (Muzychuk)
* 2016 (Hou Yifan)
* 2017 (Tan Zhongyi)
* Mai 2018
* Nov 2018 (Ju Wenjun)

 |
| Matchformat | 
* 2020 (Ju Wenjun)
* *2022*

 |